title: Bernart
text: # Bernart
  
  Bernart o Bernatz (... – ...; fl. XIII secolo) è un interlocutore che compare in cinque diverse tenzone o partimen insieme ad altri cinque trovatori occitani, quali Guigo (probabilmente Guigo de Cabanes), Bertran, Blacatz, Gaucelm (probabilmente Gaucelm Faidit) e Elias (forse Elias d'Ussel).
  
  ## Partimen tra Guigo e Bernart
  
  [Guigo]  Ar parra si sabetz triar,  Bernatz, ni chausir per razo  qual volriatz ad ops d'amar:  un mantelh fach d'aital faisso  que ja dona de re de no no.us dia,  o una lansa dura ab fer trencan  qu'ab cavalier pro d'armas ni prezan  no.us encontre que derrocatz no.n sia.
  
   [Bernart]  Guigo, anc tot so que volc far  Rotlan ab son bran fort e bo  no poc complir ni acabar,  per qu'a la lansa dic de no;  lo mantelh vuelh per la genser que sia,  qu'ab lieys auray tot quan vuelh ni deman,  et ieu vuelh may complir tot mon talan  que voler so que complir no poiria.
  
  ## Partimen tra Bernart e Blacatz
  
  [Bernart]  Segner Blacaz, ben mi platz e m'ajenza  que.m respondatz d'aizo qu'eu vos voil dir.  Cal volriaz [a] vostr'obs retenir  de doas domnas: bonas son ses falenza,  d'una beutat e d'un joven,  mais l'una val mais veramen;  et cella aurez sol un jorn l'an  c'a maior prez, l'autr'a vostre talan?
  
   [Blacatz]  Amic Bernart, segont ma conoissenza  vos respondrai cal deu om mais grazir.  Ades mi platz on plus m'en pois jauzir  de ma domna, mas per la mais-valenza  prenc.ab tot meinz de jauzimen,  cella c'om ten per plus valen:  s'eu tot m'en suffre plus d'afan  endreit d'amor, am mais la plus prezan.
  
  ## Partimen tra Bernart e Elias
  
  [Bernart]  N'elyas, de dos amadors  me digatz qals ama plus fort:  l'us non pot a dreg ni a tort  mudar qe non parle soven  de sa domna ab tota gen;  l'autre no.m parl' a nulla ren qe sia,  mas en son cor remira nuech e dia,  pessan, com leis puesca servir en grat:  ara chausetz lo plus enamorat!
  
   [Elias]  En Bernart, plus destreign amors  l'amic qi non ha nul confort,  s'en parlan no.s dona conort  de leis q'ama plus coralmen,  cant en pot parlar d'avinen,  qe l'apensat qi tostemps penssaria;  amar pot el, mas no lo semblaria.  q'ades parl' om d'aqo qe.l ven a grat,  e se cal' om qant no.n a volontat.
  
  ## Tenso tra Bernart e Gaucelm
  
  [Bernart]  Gauselm, no·m puesc estener  c'ab vos, iratz, no contenda,  qu'en talant ai qu'ieu defenda  las donas a mon poder,  que vos aug descaptener;  c'una·m rent cortez'esmenda  que m'avia fait doler;  per qu'eu, en lor captener,  tanh que mos bels digz despenda.
  
   [Gaucelm]  Bernart, be sapchatz de ver  que no vezem que be prenda  a nuill qu'en dona s'entenda,  per qu'ie·us ho fauc ans saber  que fol vo·n fassatz tener,  ni qu'ela s'amor vos venda;  e no·i metatz vostr'aver,  que ben poiriatz decazer,  s'aviatz mil marcx de renda.
  
  